open-index/open-wikipedia-markdown huggingface dataset:
அசாம் உடன்பாடு

**அஸ்ஸாம் அக்கார்ட்** () என்பது இந்திய அரசிற்கும் அஸ்ஸாமிய மாணவர் அமைப்பிற்கும் இடையே 1985 ஆகஸ்ட் அன்று புது தில்லியில் போடப்பட்ட புரிந்துணர்வு ஒப்பந்தமாகும். இந்த நிகழ்விற்குப் பிறகு மாணவர் இயக்கம் ஆட்சி பொறுப்பிற்கும் வந்தது.

## பின்னணி
1979 இல் நடந்த இடைத்தேர்தலில் வங்கதேசத்திலிருந்து வந்தவர்களில் பலர் வாக்குரிமை பெற்றிருந்ததாகச் சர்ச்சை கிளம்பியது. அதிலிருந்து ஆறு ஆண்டுகளாக அனைத்து அஸ்ஸாம் மாணவர் இயக்கம்(AASU) என்ற அமைப்பு சட்டத்திற்குப் புறம்பான வெளிநாட்டுக் குடிமக்களை (வங்கதேசத்தவர்) அம்மாநிலத்திலிருந்து அடையாளம் கண்டு வெளியேற்றச் சொல்லிப் போராடியது. இப்போராட்டங்களை முடிவிற்குக் கொண்டுவர அப்போதைய பிரதமர் இராஜீவ் காந்தி தலையீட்டில் இந்த அஸ்ஸாம் அக்கார்ட் ஒப்பந்தம் 1985 இல் போடப்பட்டு, அமைதி திரும்பியது.இந்த ஒப்பந்தத்தால் சில கோரிக்கைகள் நிறைவேற்றப்பட்டாலும் சிலவற்றைத் தீர்த்து வைக்க இயலவில்லை.

## முக்கிய அம்சம்
மாநில மக்களின் உரிமையைப் பாதுகாக்கும் பொருட்டு, இந்த ஒப்பந்தமானது குறிப்பாக ஐந்து அம்சங்களைக் கொண்டுள்ளது.
* வெளிநாட்டினர் குடியமர்வு
* பொருளாதார வளர்ச்சி
* வெளிநாட்டினருக்கான அசையாச் சொத்து விற்பனை
* அரசு நிலங்களை அபகரிப்பிருந்து பாதுகாத்தல்
* பிறப்பு இறப்பினைப் பதிவு செய்தல்

1966 ஜனவரி ஒன்றாம் நாளுக்கு முன் அஸ்ஸாமிற்குக் சட்டத்திற்குப் புறம்பாகக் குடியேறி வந்தவர்களுக்குக் குடியுரிமை வழங்கப்படும். அதன் பிறகு 1971 மார்ச் 24 வரை வந்தவர்கள் வெளிநாட்டினர் சட்டம் 1946 மற்றும் வெளிநாட்டினர் தீர்ப்பாயம் ஆணை 1964 இன்படி தங்களை வெளிநாட்டினர் எனப் பதிவு செய்துகொண்டு, பத்தாண்டுகளுக்குப் பிறகு குடியுரிமை பெறலாம் என்கிறது.

## கையெழுத்திட்டோர்
**அஸ்ஸாம் இயக்கப் பிரதிநிதிகள்**
* பிரபுல்ல குமார் மகந்தா, தலைவர்,  அனைத்து அஸ்ஸாம் மாணவர் இயக்கம் (All Assam Students Union)
* ப்ருகு குமார் புகுன், பொதுச் செயலாளர், அனைத்து அஸ்ஸாம் மாணவர் இயக்கம்
* பிரஜ் ஷர்மா, பொதுச் செயலாளர், ஆல் அசோம் கன பரிசத்

**இந்திய மற்றும் அஸ்ஸாம் அரசு பிரதிநிதிகள்**
* ஆர்.டி. பிரதான், உள்துறைச் செயலர், இந்திய அரசு
* பி.பி. திரிவேதி, தலைமைச் செயலர், அஸ்ஸாம் அரசு

**முன்னிலை**
* ராஜீவ் காந்தி, இந்தியப் பிரதமர்

## இவ்வற்றையும் பார்க்க
* தேசிய குடிமக்கள் பதிவேடு (இந்தியா)
* இந்தியக் குடியுரிமை (திருத்தச்) சட்டம் 2019

## மேற்கோள்கள்

பகுப்பு:அசாம் அரசியல்
பகுப்பு:இந்திய வரலாற்றுவரைவியல்
பகுப்பு:அசாம் வரலாறு
பகுப்பு:அசாம்
ரவிசீனிவாசன் சாய் கிஷோர்

**ரவிசீனிவாசன் சாய் கிஷோர்** (*Ravisrinivaasan Sai Kishore*, பிறப்பு: நவம்பர் 6, 1996) என்பவர் ஓர் இந்தியத் துடுப்பாட்ட வீரர் ஆவார். இவர் உள்நாட்டுத் துடுப்பாட்டத்தில் தமிழ்நாடு அணிக்காகவும், ஐபிஎல்லில், குஜராத் டைட்டன்ஸ் அணிக்காகவும் விளையாடுகிறார். முதன்மையாக இடது கை வழமைச் சுழல் பந்து வீச்சாளரும் இடக்கை மட்டையாளருமாவார். இவர் அக்டோபர் 3, 2023 இல் ஆசிய விளையாட்டுப் போட்டிகளில் இந்தியாவுக்காக தனது பன்னாட்டு இ20 போட்டியில் அறிமுகமானார்.

## உள்ளூர்ப் போட்டிகள்

மார்ச் 12, 2017 இல் 2016–17 விஜய் அசாரே கோப்பையில் தமிழ்நாடு அணிக்காக பட்டியல் அ துடுப்பாட்டப் போட்டியில் அறிமுகமானார். அக்டோபர் 14, 2017 இல் 2017–18 ரஞ்சிக் கோப்பையில் தமிழ்நாட்டிற்காக முதல் தரத் துடுப்பாட்டப் போட்டியில் அறிமுகமானார். சனவரி 8, 2018 இல் 2017–18 மண்டல இ20 லீக்கில் தமிழகத்திற்காக இருபது20 போட்டியில் அறிமுகமானார்.

2018–19 ரஞ்சிக் கோப்பையில் தமிழ்நாடு துடுப்பாட்ட அனிக்காக ஆறு போட்டிகளில் 22 இலக்குகளை வீழ்த்தியதன் மூலம் அதிக இலக்குகளை வீழ்த்தியவர் பட்டியலில் முதலிடம் பெற்றார். 2019–20 சையத் முஷ்டாக் அலி கோப்பையிலும்  12 போட்டிகளில் 20 இலக்குகளை வீழ்த்தி முதலிடத்தில் இருந்தார்.

## ஐபிஎல்

2020 ஐபிஎல் ஏலத்தில், 2020 இந்தியன் பிரீமியர் லீக்கிற்காக சென்னை சூப்பர் கிங்ஸ் அணியால்  எனும் அடிப்படை விலைக்கு வாங்கப்பட்டார். 2022 இந்தியன் பிரீமியர் லீக் (ஐபிஎல்) ஏலத்தில் குஜராத் டைட்டன்ஸ் அணியால்  மதிப்பில் ஏலத்தில் வாங்கப்பட்டார்.

## சர்வதேசப் போட்டிகள்

சூன் 2021 இல், இந்தியாவின் இலங்கைச் சுற்றுப்பயணத்திற்கான ஐந்து வலைப் பயிற்சிப் பந்து வீச்சாளர்களில் ஒருவராகப் பெயரிடப்பட்டார். சுற்றுப்பயணத்தின் கடைசி இரண்டு இருபது20 சர்வதேச (டி20ஐ) போட்டிகளுக்கான இந்தியாவின் பிரதான அணியில் சேர்க்கப்பட்டார்.

சனவரி 2022 இல், மேற்கிந்தியத் தீவுகளுக்கு எதிரான இந்திய பன்னாட்டு இருபது20 அணியில் இரண்டு காத்திருப்பு வீரர்களில் ஒருவராக பெயரிடப்பட்டார்.

சீனாவின் ஹாங்சோவில் நடந்த 2022 ஆசிய விளையாட்டுப் போட்டிகளில் தங்கப் பதக்கம் வென்ற இந்திய அணியில் இடம்பெற்றிருந்தார். நேபாளத்திற்கு எதிரான தனது முதல் போட்டியில் 4 நிறைவுகளில் 25 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். வங்கதேசத்திற்கு எதிரான அரையிறுதியில், 12 ஓட்டங்களை விட்டுக்கொடுத்து 3 இலக்குகளைக் கைப்பற்றினார்.
## மேற்கோள்கள்

## வெளியிணைப்புகள்

பகுப்பு:தமிழ்நாடு துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1996 பிறப்புகள்
சாம் கரன்

**சாமுவேல் மேத்தியூ கரன்** (*Samuel Matthew Curran*, பிறப்பு: 3 சூன் 1998) என்பவர் ஆங்கிலத் துடுப்பாட்ட வீரர் ஆவார். இவர் பன்னாட்டுப் போட்டிகளில் இங்கிலாந்து அணிக்காகவும் உள்ளூர் போட்டிகளில் சர்ரே அணிக்காகவும் விளையாடி வருகிறார். கர்ரன் ஒரு இடது கை மட்டையாளரும் மற்றும் இடது கை மித வேகப் பந்து வீச்சாளரும் ஆவார். பன்னாட்டுத் துடுப்பாட்ட அவை (ஐ.சி.சி) 2018ஆம் ஆண்டில் ஆண்கள் துடுப்பாட்டத்தின் ஐந்து சிறந்த அடையாளங்களில் ஒருவராக கர்ரனை பெயரிட்டது, *[[விசுடன் துடுப்பாட்டாளர்களின் நாட்குறிப்பு|விஸ்டன் துடுப்பாட்டாளர்களின் நாட்காட்டியின்]]* 2019 பதிப்பானது இவரை ஆண்டின் ஐந்து துடுப்பாட்ட வீரர்களில் ஒருவராக தேர்வு செய்தது. இவர் இந்திய முதன்மைக் குழுப் (ஐபிஎல்) போட்டியில் 20 வயதில் மும்முறை எடுத்த இளைய பந்து வீச்சாளர் ஆவார். 2020 தொடருக்கான ஐபிஎல் ஏலத்தில் சென்னை சூப்பர் கிங்ஸ் அணியால் வாங்கப்பட்டார்.

## மேற்கோள்கள்

பகுப்பு:விசுடென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
பகுப்பு:சர்ரே துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1995 பிறப்புகள்
ஜேசன் ராய்

**ஜேசன் ஜொனாதன் ராய்** (பிறப்பு: ஜூலை 21, 1990) என்பவர் ஆங்கிலத் துடுப்பாட்ட வீரர் ஆவார். இவர் இங்கிலாந்து அணிக்காக அனைத்து வடிவ பன்னாட்டுப் போட்டிகளிலும், சர்ரே அணிக்காக உள்நாட்டுப் போட்டிகளிலும் விளையாடுகிறார். இவர் 2019 கிரிக்கெட் உலகக் கோப்பையை வென்ற இங்கிலாந்து அணியில் இடம்பெற்றிருந்தார். இங்கிலாந்து மட்டையாளர் ஒருவரின் மிக உயர்ந்த தனிநபர் ஒருநாள் சர்வதேச (ஒருநாள்) ஓட்டங்களை எடுத்து சாதனை படைத்துள்ளார். ராய் தற்போது (அக்டோபர் 2019) ஐசிசி வீரர்கள் தரவரிசைப்படி ஒருநாள் மட்டையாளர்கள் தரவரிசையில் பத்தாவது இடத்திலும், இ20ப மட்டையாளர்கள் தரவரிசையில் பதினேழாவது இடத்திலும் உள்ளார்.

தென்னாப்பிரிக்காவில் பிறந்த ஜேசன் ராய் தனது 10ஆம் அகவையின்போது தனது குடும்பத்துடன் இங்கிலாந்து நாட்டுக்குப் புலம்பெயர்ந்தார். வலது-கை மட்டையாளரான இவர், வரையிட்ட நிறைவுப் போட்டிகளில் தொடக்க வீரராகவும் முதல் வகுப்பு போட்டிகளில் நடுவரிசை வீரராகவும் விளையாடுகிறார். 2014 செப்டம்பரில் இந்தியாவுக்கு எதிராக இருபது20 போட்டிகளிலும், மே 2015இல் அயர்லாந்திற்கு எதிரான ஒருநாள் போட்டிகளிலும் 2019 ஜூலையில் அயர்லாந்துக்கு எதிராக தேர்வுப் போட்டிகளிலும் அறிமுகமானார். இவர் இ20ப வரலாற்றில் கள இடையூறு செய்ததற்காக ஆட்டமிழந்த  முதல் வீரர் ஆவார்.

## சாதனைப் பதிவுகள்
* 2016 ஆம் ஆண்டில் இலங்கைக்கு எதிராக அலெக்ஸ் ஹேல்ஸ்-உடன் தொடக்கக் கூட்டணியில் இணைந்து 256 ஓட்டங்கள் எடுத்தார். இது ஒருநாள் போட்டிகளில் எந்த இழப்புமின்றி ஒரு அணியால் வெற்றிகரமாக எட்டப்பட்ட இலக்காக உள்ளது. மேலும் இது ஒருநாள் போட்டிகளில் எந்தவொரு இழப்பிற்கும் இங்கிலாந்து அணிக்குக் கிடைத்த மிக உயர்ந்த கூட்டாண்மையாகும்.  
* மெல்போர்ன் துடுப்பாட்ட அரங்கில் ஆஸ்திரேலியாவுக்கு எதிரான ஒருநாள் போட்டியில் ராய் 180 ஓட்டங்கள் எடுத்தார். மேலும் இவரும் ஜோ ரூட்டும் கூட்டாக இணைந்து 220 பந்துகளில் 221 ஓட்டங்கள் எடுத்திருந்தனர். இதுவே இங்கிலாந்து அணியின் அதிகபட்ச 3வது-இழப்புக் கூட்டாண்மையாகும்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:சர்ரே துடுப்பாட்டக்காரர்கள்
பகுப்பு:வாழும் மக்கள்
பகுப்பு:1990 பிறப்புகள்
சுபாதார்

**சுபாதார்** (ஆங்கிலம்:Subahdar) (  ) ( நசிம் அல்லது ஆங்கிலத்தில் " சுபா " என்றும் அழைக்கப்படும்  ) சுபேதார் என்பது இந்தியாவில் முகலாயப் பேரரசு காலத்தில் இருந்த ஒரு மாகாணத்தின் ஆளுநரின் பதவிகளில் ஒன்றாகும். அவர் சாகிப்-இ-சுபா அல்லது நசிம் என்ற வெவேறு பெயர்களில் நியமிக்கப்பட்டுள்ளார். சுபாதர் என்ற சொல் பாரசீக மொழியிலிருந்து வந்துள்ளது.

முகலாய மாகாண நிர்வாகத்தின் தலைவராக சுபாதர் இருந்தார். அவருக்கு மாகாண *திவான்*, *பக்சி*, *பாச்தார்*, *கோட்வால்*, *காசி*, *சதர்*, *வகா-இ-நவிசு*, *கானுங்கோ* மற்றும் *பட்வாரி* ஆகியோர் உதவி செய்து வந்தனர் . சுபாதார்கள் பொதுவாக முகலாய இளவரசர்கள் மூலமாகவோ அல்லது மிக உயர்ந்த பதவிகளை வைத்திருந்த அதிகாரிகள் மூலமாகவோ நியமிக்கப்பட்டனர்.

## நசிம்

*நசிம்* என்ற வார்த்தை "அமைப்பாளர்" அல்லது "நடத்துனர்" என்ற அரபு வார்த்தையிலிருந்து வந்துள்ளது. நகரத் தந்தையைப் போலவே, பாக்கித்தானில் உள்ள நகரங்கள் மற்றும் நகரங்களின் ஒருங்கிணைப்பாளராக ஒரு நசிம் உள்ளார். ஒரு மாவட்டம், வட்டம், ஒன்றியக்குழு அல்லது கிராம சபை போன்ற பாக்கித்தானில் உள்ளூராட்சி மன்றத்தின்  தேர்ந்தெடுக்கப்பட்ட தலைமை அதிகாரியை உருது மொழியில் நசிம் என்ற தலைப்பில் அழைக்கப்பட்டனர். அதேபோல், ஒரு துணை நகரத்தந்தையை உருது மொழியில் நைப் அழைத்தானர். நைப் என்ற சொல்லுக்கு "உதவியாளர்" அல்லது "துணை" என்று பொருள்படும். எனவே நைப் நசிம் ஒரு துணை நகரத் தந்தையின் செயல்பாட்டில் ஒத்தவர் ஆவார். அவர் நகரத்தின் பாதுகாவலராகவும் இருந்துள்ளார்.

பாக்கிஸ்தானில் உள்ள இஸ்லாமிய மாணவர்களின் ஒன்றியமான இஸ்லாமிய ஜாமியத்-இ-தலாபாவின் தலைவருக்குப் பயன்படுத்தப்படும் பெயர் நசிம்-இ-ஆலா என்பதாகும். நசிம்-இ-ஆலா  இந்தப் பதவிக்கு ஒருவர் ஒரு வருடத்திற்குத் தேர்ந்தெடுக்கப்படுவார். அந்த பதவிக் காலத்தை முடித்த பின்னர், அர்கான் என்று அழைக்கப்படும் இஸ்லாமிய ஜாமியத்-இ-தலாபாவின் உறுப்பினர்கள் அனைவரும் புதியதாக ஒருவரைத் தேர்ந்தெடுக்கின்றனர். "தலைமை நசிம்" அல்லது மாவட்ட நசிம், ஒன்றிய அமைப்பு, ஒன்றிய அமைப்பாளர்கள் மற்றும் வட்ட நசிம்களின் நசிம்களால் தேர்ந்தெடுக்கப்படுகிறார். அவர்கள் உள்ளூர் மக்களின் வாக்குகளால் நேரடியாக தேர்ந்தெடுக்கப்படுகின்றனர்.

பாக்கித்தான் முதலில் பிரித்தானிய  ஆட்சியின் காலத்திலிருந்து பெறப்பட்ட ஒரு அமைப்பைக் கொண்டிருந்தது, அதில் ஒரு நகரத்தந்தை ஒரு மாவட்டத்தின் தலைவராக இருந்தார். இருப்பினும், உள்ளூராட்சி சட்டத்தின் கீழ், நசிமின் பங்கு நகரத் தந்தையிடமிருந்து வேறுபட்டது. இது அதிக அதிகாரத்துடன் இருந்தது. பிரித்தன் ஆட்சியின் போது அமைக்கப்பட்ட துறை அலுவலக நடைமுறை பாக்கித்தான் அரசாங்கத்தால் நீக்கப்பட்ட பின்னர் நசிம் முறை அறிமுகப்படுத்தப்பட்டது. 2001 ஆம் ஆண்டில் உள்ளாட்சி அமைப்பு சட்டம் நாட்டில் திணிக்கப்பட்டதிலிருந்து இப்போது எந்தவொரு பிரிவுகளுக்கும் ஆணையர், மாவட்டங்களுக்கான துணை ஆணையர் அல்லது உதவி ஆணையர்கள் பதவிகள் இல்லை. ஒரு விதிவிலக்காக, மத்திய தலைநகரான  இஸ்லாமாபாத் உள்ளது. அங்கு துறை அலுவலக அமைப்பு நடைமுறையில் உள்ளது. 2009 ஆம் ஆண்டில், புதிய அரசாங்கம் பிரிவுகளில் துறை அலுவலக முறையை மீட்டெடுத்தது ஆனால் நசிம்களும் ஆட்சியில் உள்ளனர்.

கிரிமினல் வழக்குகளைத் தீர்மானிக்க ஒரு *நசிமுக்கு* அதிகாரம் உண்டு. பாக்கித்தானில் தேர்ந்தெடுக்கப்பட்ட அதிகாரிகளில் மிகக் *குறைவானவர் நசிம்கள் ஆவார்* .

## குறிப்புகள்

பகுப்பு:இந்திய வரலாறு
பகுப்பு:பாக்கித்தான் வரலாறு
சாமன் லால் சாமன்

**சாமன் லால் சாமன்** (ஆங்கிலம்:Chaman Lal Chaman ) என்பவர் லண்டனைச் சேர்ந்த பிரபல பஞ்சாபி கவிஞரும், பாடலாசிரியரும் மற்றும் வானொலி ஒலிபரப்பாளரும் ஆவார். 1979 ஆம் ஆண்டில் ஜக்ஜீத் சிங் பாடிய *சௌன் தா மகினா* என்ற பிரபலமான பஞ்சாபி பாடலை எழுதியுள்ளார். அவர் உருது மற்றும் இந்தி மொழியிலும் எழுதுகிறார்.

அவர் குரிந்தர் சாதாவின் *பிரைட் அன்ட் பிரீஜுடிசு* என்ற திரைப்படத்திற்காக ஒரு பங்க்ரா பாடலை எழுதியுள்ளார். திரைப்படத்தில் அனு மாலிக் இசையமைத்திருந்தார். நடிகை ஐஸ்வர்யா ராய் நடித்துள்ளார். மேலும் இந்தப் படத்தில் ஜக்ஜித் சிங் மற்றும் அவரது மனைவி சித்ரா சிங் ஆகியோர் பல பாடல்கள் மற்றும் கசல்கள் இயற்றியுள்ளனர். இவரது பாடல்களை பிரபல இந்திய பாடகர்களான ஆஷா போஸ்லே, குமார் சானு மற்றும் சோனு நிகாம் ஆகியோரும் பாடியுள்ளனர்.

கென்யா மற்றும் பிரித்தனில் வானொலி தொகுப்பாளராக பணியாற்றிய அவர், சுனில் தத், ஜவகர்லால் நேரு மற்றும் நௌசாத் உள்ளிட்ட நூற்றுக்கும் மேற்பட்ட பிரபலங்களை பேட்டி கண்டுள்ளார்.

2010 இல் இவர் ஊடகங்கள், கலை மற்றும் கலாச்சாரத்தில் செய்த சாதனைகளுக்காக கௌரவிக்கப்பட்டார். இதற்காக லண்டனில் இவருக்கு ஆசிய சாதனையாளர் தங்க விருது வழங்கப்பட்டது.

## ஆரம்பகால வாழ்க்கை மற்றும் படைப்புகள்
சாமன் பஞ்சாபின் ஜலந்தர் மாவட்டத்திலுள்ள பாஸ்லா  என்ற சிறிய கிராமத்தில் பிறந்தார். அவர் ஒரு குழந்தையாக இருந்தபோது அவரது தாயார் இறந்துவிட்டார். அவரின் தந்தை அவரை கென்யாவுக்கு அழைத்துச் சென்றார். அங்கு இவர் 1950 கள் மற்றும் 1960 களில் நைரோபியில் கென்ய வானொலியான தி வாய்ஸ் ஆஃப் கென்யாவின் தொகுப்பாளராக பணியாற்றினார்.    மேலும் அங்கு நூற்றுக்கும் மேற்பட்ட பிரபலங்களை பேட்டி கண்டுள்ளார். குறிப்பிடத்தக்க பாலிவுட் நடிகர் சுனில் தத் கென்யாவுக்கு வருகை புரிந்தபோது அவர வானொலிக்காக பேட்டி கண்டுள்ளாஅர்

பின்னர், 1956 முதல் 1974 வரை கிட்டத்தட்ட 18 ஆண்டுகள் கென்யாவிலேயே கழித்தார். பின்னர், அவர் பிரித்தனுக்குச் சென்று பிரித்தானிய ஒலிபரப்புக் கூட்டுத்தாபனம் (பிபிசி)  மற்றும் இங்கிலாந்தின் பஞ்சாப் வானொலியின் ஆசியப் பிரிவில் பணியாற்றினார்.

அவர் லண்டனில் *கீத்மாலா* என்ற முதல் இந்திய வணிக வானொலி நிகழ்ச்சியைத் தொடங்கினார். இது ஆசிய புலம்பெயர்ந்தோரிடையே ஆத்திரமடைய வைத்தது. 1990 களில் பிரித்தானிய ஒலிபரப்புக் கூட்டுத்தாபனத்தின்(பிபிசி) தொலைக்காட்சி ஒன்று மற்றும் பிபிசி வானொலி நான்கு ஆகியவற்றில் வாராந்திர நிகழ்ச்சிகளையும் தொகுத்து வழங்கினார்.

### இலக்கியப் படைப்புகள்
தனது 13 ஆவது வயதில், குரு நானக் தேவின் பிறந்த நாளில் ஒரு கவிதை எழுதினார் . அதற்காக அவருக்கு  ஒரு ரூபாய்  சன்மானம் வழங்கப்பட்டது. இது அவருக்குள் இருந்த கவிஞரைத் தூண்டியது. அதன் பிறகு அவர் பல கவிதைகளை எழுதினார். தனது கவிதைகளின் மூன்று தொகுப்புகளையும் வெளியிட்டுள்ளார்.

இந்தியாவின் 50 வது ஆண்டுவிழா மற்றும் பாக்கித்தானின் சுதந்திரத்தின் போது, பிரபல பஞ்சாபி எழுத்தாளர் பல்வந்த் கார்கி இயக்கிய *சரே ஜஹான் சே ஆச்சா* என்ற நாடகத்தை எழுதினார். இதற்கு கசல் பாடகர் ஜக்ஜித் சிங் இசையமைத்தார். 1997 மற்றும் 98 ஆம் ஆண்டுகளில் லண்டன் மற்றும் பிரித்தனின் பிற நகரங்களில் அரங்கேறியபோது இது ஒரு பெரிய வெற்றியாக அமைந்தது.

## மேலும் காண்க

* பல்வந்த் கார்கி

## குறிப்புகள்

பகுப்பு:இந்தி எழுத்தாளர்கள்
பகுப்பு:வாழும் மக்கள்
சதீசு கௌசிக்

**சதீசு கௌசிக்**  (ஆங்கிலம் :Satish Kaushik ) இவர் ஒரு இந்திய திரைப்பட இயக்குநரும், தயாரிப்பாளரும் மற்றும் நடிகருமாவார். முக்கியமாக இந்தி திரைப்படங்கள் மற்றும் நாடகங்களில் இவர் பங்கேற்றுள்ளார். ஒரு திரைப்பட நடிகராக, *மிஸ்டர் இந்தியா* என்ற திரைப்படத்தில் *காலெண்டர்* என்ற பாத்திரத்தில் நடித்ததற்காக குறிப்பிடப்படுகிறார். *தீவானா மஸ்தானா* என்ற திரைப்படத்தில் *பப்பு பேஜர்*, மற்றும் சாரா கவ்ரோனின் பிரித்தன் திரைப்படமான *பிரிக் லேன்* (2007) என்பதில் "சானு அகமது" என்ற பாத்திரங்களில் நடித்துள்ளார். அவர் இரண்டு முறை பிலிம்பேர் வழங்கிய சிறந்த நகைச்சுவை நடிகருக்கான விருதை 1990 இல் *ராம் லக்கனுக்காகவும்* 1997 இல் *சாஜன் சலே சசுரலுக்காகவும் வென்றுள்ளார்.

ஒரு நாடக நடிகராக, அவரது மிகவும் குறிப்பிடத்தக்க பாத்திரம் [[ஆர்தர் மில்லர்|ஆர்தர் மில்லரின்]] *டெத் அன்ட் சேல்ஸ்மேன்* என்ற மேடை நாடகத்தின் தழுவலான *சேல்ஸ்மேன் ராம்லால்* என்ற இந்தி மொழி நாடகத்தில் "வில்லி லோமன்" என்ற பாத்திரமாகும். குந்தன் சாவின் நகைச்சுவைப் படமான *ஜானே பி தோ யாரோன்* (1983) என்ற படத்திற்காக உரையாடல்களை எழுதியுள்ளார். உருஸ்லான் மும்தாஜ் மற்றும் சீனா சாகாபாதி நடித்த அவரது *தேரீ சங்*  என்ற திரைப்படம் இளம் வயது கர்ப்பத்தின் சிக்கல்களை ஆராய்கிறது.

== சுயசரிதை ==

=== தொழில் ===
*மாதூம்* (1983) என்ற இந்தித் திரைப்படத்தில் சேகர் கபூருக்கு உதவி இயக்குநராக சதீசு கௌசிக் தனது வாழ்க்கையைத் தொடங்கினார். இந்த படத்தில் ஒரு நடிகராகவும் நடித்துள்ளார்.   அதே ஆண்டில் வெளிவந்த உன்னதமான நையாண்டித் திரைப்படமான *ஜானே பி தோ யாரோன்*  என்பதில் உதவி இயக்குநராக பணிபுரிந்துள்ளார். மேலும் அப்படத்தின் உரையாடல்களையும் எழுதினார். மேலும்  திரைப்பட மற்றும் தொலைக்காட்சி நிறுவனம் மற்றும் என்.எஸ்.டி இரண்டிலும் தனது கல்லூரியின் முன்னாள் மாணவர்களுடன் மீண்டும் இணைந்தார். இயக்குநராக அவரது முதல் படம் [[ஸ்ரீதேவி|ஸ்ரீதேவியின்]] *ரூப் கி ராணி சோரோன் கா ராஜா* (1993) என்பதாகும். அவரது இரண்டாவது இயக்கத்தில் வெளிவந்த இரண்டாவது படம் *பிரேம்* (1995), இது நடிகை [[தபூ|தபுவிற்கு]] தொடக்கப் படமாக கருதப்பட்டது. இரண்டுமே திரையரங்கில் மோசமான வசூலைக் கொண்டிருந்தது. அவர் தொடர்ந்து திரைப்படங்களைத் தயாரித்து வந்தார். மேலும் 1999 ஆம் ஆண்டில் *ஹம் ஆப்கே தில் மெய்ன் ரெஹ்தே ஹைன் என்ற படத்தின் மூலம்* தனது முதல் வெற்றியைப் பெற்றார்.

[[அனில் கபூர்]] மற்றும் [[ஸ்ரீதேவி]] ஆகியோருடன் இணைந்து *மிஸ்டர் இந்தியா* என்ற வெற்றிப் படத்தில் "காலண்டர்" என்ற பாத்திரத்தில் அவர் நன்கு அறியப்பட்டார். அவரது நண்பர் டேவிட் தவான் இயக்கிய *தீவானா மஸ்தானா* (1997) என்ற நகைச்சுவை படத்தில் "பப்பு பேஜர்" என்ற கதாபாத்திரத்துக்காகவும் அவர் புகழ் பெற்றார். *பிலிப்ஸ் டாப் டென்* என்ற தொலைக்காட்சி கவுண்டவுன் நிகழ்ச்சியை அவர் இணைந்து எழுதி தொகுத்து வழங்கினார். இதற்காக அவர் *'ஸ்கிரீன் வீடியோகான் விருதை''' வென்றார். 2005 கௌசிக் அர்ஜுன் ராம்பால், அமீஷா பட்டேல் மற்றும் சயீத் கான் போன்ற நடிகர்களை இயக்கியுள்ளார்.

### வணிகம்
சண்டிகர் திரைப்பட நகரத் திட்டத்தின்  ரியல் எஸ்டேட் நிறுவனமான பார்சவ்நாத் டெவலப்பர்களுடன் சதீஷ் கௌசிக் ஒரு பங்குதாரராக இருந்தார். சண்டிகரின் சாரங்பூர் கிராமத்தில் 30 ஏக்கர் (12 ஹெக்டேர்) குறைந்த விலையில் வாங்கினர். ஊடகங்கள் இந்த மோசமான நாடகத்தை அம்பலப்படுத்திய பின்னர் ரியல் எஸ்டேட் நிறுவனம் இந்த பல லட்சக்கணக்கான  திட்டத்தை கைவிட வேண்டிய கட்டாயம் ஏற்பட்டது.

## குறிப்புகள்

## வெளி இணைப்புகள்

* 

பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்தித் திரைப்பட நடிகர்கள்
அசாம் ஒப்பந்தம்

**அசாம் ஒப்பந்தம்** (**Assam Accord** (1985) அசாமில் குடியேறி வாழும் வங்காளதேச மக்களை அசாமிலிருந்து வெளியேற்றுதல் தொடர்பாக இந்திய அரசும், அசாமிய இயக்கமான அசாம் கண பரிசத்தும் 15 ஆகஸ்டு 1985 அன்று  புதுதில்லியில் இந்தியப் பிரதமர் இராஜீவ் காந்தி முன்னிலையில் செய்து கொள்ளப்பட்ட ஒப்பந்தமாகும்.

## பின்னணி
அசாமில் குடியிருக்கும் வங்காளதேச அகதிகளை அசாம் மாநிலத்திலிருந்து வெளியேற்றக் கோரி அனைத்து அசாம் மாணவர்கள் ஒன்றியம் 1979-ஆம் ஆண்டு முதல் அசாம் முழுவதும் கடுமையாக போராட்டங்கள் நடத்தியது. இதன் விளைவாக அசாமில் குடியேறிய வங்காளதேச மக்களை வெளியேற்ற இந்திய அரசு ஒப்புக்கொண்டு, அசாம் இயக்கத்தவர்களுடன் 1985-இல் அசாம் ஒப்பந்தம் செய்து கொள்ளப்பட்டது. இதனால் வங்கதேச குடியேறிகளுக்கு எதிரான கலவரங்கள், வன்முறைகள் தற்காலிகமாக நின்றது.
 
## ஒப்பந்தத்தில் கையொப்பமிட்டவர்கள்
**அசாம் மாணவர்கள் இயக்கப் பிரதிநிதிகள் சார்பில்**
* பிரபுல்ல குமார் மகந்தா, தலைவர், அனைத்து அசாம் மாணவர்கள் ஒன்றியம்
* பிருகு குமார் புகான், பொதுச் செயலாளர், அனைத்து அசாம் மாணவர்கள் ஒன்றியம் 
* தீரஜ் சர்மா, பொதுச் செயலாளர், அனைத்து அசாம் மாணவர்கள் ஒன்றியம்

**இந்திய அரசின் பிரதிநிதிகள் சார்பாக**
* ஆர். டி. பிரதான், உள்துறை செயலாளர், இந்திய அரசு
* பி. பி. திரிவேதி, முதன்மைச் செயலாளர், அசாம் மாநில அரசு 

**யார் முன்னிலையில்**
* இராஜீவ் காந்தி, இந்தியப் பிரதமர்
## வரலாறு
அசாம் ஒப்பந்தத்திற்குப் பின் அனைத்து அசாம் மாணவர்கள் ஒன்றியம், அசாம் கண பரிசத் எனும் அரசியல் கட்சியை துவக்கியது. 1985-இல் நடைபெற்ற அசாம் மாநில சட்டமன்றத் தேர்தலில் போட்டியிட்ட அசாம் கண பரிசத் கட்சியின் மாணவர் இயக்கத் தலைவர் பிரபுல்ல குமார் மகந்தா அசாம் மாநில முதலமைச்சராக தேர்ந்தெடுக்கப்பட்டார். அசாம் கன பரிசத் கட்சி இரு முறை அசாம் மாநிலத்தில் 1985 - 1989 மற்றும் 1996 - 2001 என இரு முறை  ஆட்சி அமைத்தது 
 
## ஒப்பந்தத்தின் விளைவுகள்
இந்த ஒப்பந்தத்திற்கிணங்க அசாம் மாநிலத்தில் மட்டும் இந்திய குடிமக்கள் பதிவேடு முறைப்படுத்தப்பட்டது. மேலும் டிசம்பர், 2019-இல் இந்திய நாடாளுமன்றத்தில் இந்தியக் குடியுரிமை (திருத்தச்) சட்டம் 2019 இயற்றப்பட்டது. 
## இதனையும் காண்க
* இந்தியக் குடியுரிமை (திருத்தச்) சட்டம் 2019 
*  லியாகத்-நேரு ஒப்பந்தம்

## மேற்கோள்கள்

பகுப்பு:அசாம் வரலாறு
பகுப்பு:இந்தியாவின் ஒப்பந்தங்கள்
ஸ்காகெராக்

**ஸ்காகெராக்**  ( *Skagerrak*, ( , மேலும்  , , நோர்வே மொழி : [ˈskɑːɡərɑk], சுவீடிய மொழி : [ˈskɑːɡɛrak] )  என்பது  ஒரு நீரிணை ஆகும். இது நோர்வேயின் தென்கிழக்கு கடற்கரை, சுவீடனின் மேற்கு கடற்கரை மற்றும் டென்மார்க்கின் ஜட்லாண்ட் தீபகற்பம் ஆகியவற்றுக்கு இடையே உள்ள ஒரு நீரிணை ஆகும். இது வடகடல் மற்றும் கட்டேகாட் நீர்சந்தி ஆகியவற்றை இணைத்து, பால்டிக் கடல் உருவாக வழிவகுக்கிறது. 

ஸ்காகெராக் உலகின் பரபரப்பான கப்பல் வழித்தடங்களைக் கொண்டுள்ளது. இப்பகுதியியல் உலகின் ஒவ்வொரு மூலையிலிருந்தும் கப்பல்கள் சென்று வருகின்றன. இது தீவிர மீன்பிடித் தொழிலுக்கும் சாதகமாக உள்ளது.   மனிதர்களின் நேரடி நடவடிக்கைகளால் சுற்றுச்சூழல் பாதிக்கப்பட்டு இதனால் மனிதர்களும் பாதிக்கப்படுகின்றனர். ஸ்காகெராக் பிராந்தியத்தில் ஒசுலோ மட்டுமே பெரிய நகரமாக உள்ளது. 

## பெயர்
*ஸ்காகெராக்கின்* பொருள் பெரும்பாலும் ஸ்காகன் கடற்பாதை / நீரிணை என்பதை ஒத்ததாகும். ஸ்கேகன் என்பது டென்மார்க்கின் வடக்கு கேப் (தி ஸ்கா) க்கு அருகிலுள்ள ஒரு நகரம் ஆகும். *ராக்* என்றால் 'நேரான நீர்வழி ' (ஆம்ஸ்டர்டாமில் உள்ள டாம்ராக் ஒப்பிடலாம்).    

## நிலவியல்
thumb| ஒஸ்லோவுக்கு அருகிலுள்ள ஒஸ்லோஃப்ஜோர்ட் நுழைவாயில் ஸ்காகெராக் நீரிணையின் ஒரு பகுதியாகும்.
ஸ்காகெராக்      நீளமும் மற்றும்      அகலமும் கொண்டது. இது நோர்வே கடற்கரையைக்கு மேலே ஆழமாகி, நோர்வே கடற்பாதையில்  700 மீட்டருக்கு மேல் ஆழாமாக உள்ளது. ஸ்காகெராக் நீரிணைப் பகுதியியல் உள்ள சில துறைமுகங்களானவை நோர்வேயில் ஒசுலோ மற்றும் கிறிஸ்டியன்ஸாண்ட் மற்றும் சுவீடனில் உள்ள உதேவல்லா, லைசெக்கில் மற்றும் ஸ்ட்ராம்ஸ்டாட்  போன்றவை ஆகும். 

ஸ்காகெராக் சராசரியாக 30 செய்முறை அலகு  உவர்ப்புத் தன்மை  அலகுகளைக் கொண்டுள்ளது. இது மிகவும் குறைவாகவானது  உவர் நீருடன் நெருக்கமாக உள்ளது,  ஆனால் மற்ற கடலோர நீர்நிலைகளுடன் ஒப்பிடத்தக்கது. இந்த நீரிணையில் உயிர்த்திரளுக்கு கிடைக்கக்கூடிய பகுதி சுமார்  மற்றும் சுவீடன் மற்றும் டென்மார்க்கில் ஆழமற்ற மணல் மற்றும் கற்கள் நிறைந்த பவளப் படிப்பாறைகள் முதல் நோர்வே கடற்பாதை ஆழம் வரை பலவகையான வாழ்விடங்களை உள்ளடக்கியதாக உள்ளது. 

## வரலாறு
thumb| இரண்டாம் உலகப் போர் கால ஜேர்மன் பதுங்கு குழிகள் ஸ்காகெராக் கடற்கரைகளில் இன்னும் உள்ளன. (டென்மார்க்கில் க்ஜார்ஸ்கார்ட் ஸ்ட்ராண்ட்)
ஒருங்கிணைந்த ஸ்காகெராக் மற்றும் கட்டேகாட் நீர்சந்திக்கான பழைய பெயர்கள் *நோர்வே கடல்* அல்லது *ஜட்லாண்ட் கடல்* ; இது பிந்தையது நாட்லிங்கா கதையில் காணப்படுகிறது. 

1784 ஆம் ஆண்டு ஈடர் கால்வாயை அமைக்கப்படும் வரை ( கீல் கால்வாயின் முன்னோடி), பால்டிக் கடலுக்கு உள்ளேயும் வெளியேயும் சென்றுவர  ஒரே வழியாக ஸ்காகெராக் நீரிணை  மட்டுமே இருந்தது. இந்த காரணத்திற்காக, இந்த நீர்சந்தியானது பல நூற்றாண்டுகளாக கடுமையான சர்வதேச போக்குவரத்து நெரிசலைக் கொண்டிருந்தது. தொழில்மயமாக்கலுக்குப் பிறகு , போக்குவரத்து மட்டுமே அதிகரித்துள்ளது, இன்று ஸ்காகெராக் உலகின் பரபரப்பான நீர்ச்சந்திகளில் ஒன்றாகும். 1862 ஆம் ஆண்டில், லிம்ஃப்ஜோர்டில் உள்ள தைபோரன் நீர்பாதை டென்மார்க்கில் கட்டப்பட்டது. இது வட கடலில் இருந்து ஸ்காகெராக் வழியாக நேரடியாக கட்டேகாட் நீர்சந்திக்கு செல்வதற்கான  குறுக்குவழியாக உள்ளது. என்றாலும் லிம்ப்ஜோர்ட் சிறிய அளவு போக்குவரத்தை மட்டுமே கொண்டுள்ளது. 

இரண்டு உலகப் போர்களிலும், ஸ்காகெராக் நீரிணையானது ஜெர்மனிக்கு மிக முக்கியத்துவம் வாய்ந்ததாக இருந்தது. முதலாம் உலகப் போரின் மிகப்பெரிய கடல் போரான, ஸ்காகெராக் போர் என்றும் அழைக்கப்படும் ஜட்லாண்ட் போர், 1916 மே 31 முதல் ஜூன் 1, வரை இங்கு நடந்தது.
## குறிப்புகள்

பகுப்பு:Coordinates on Wikidata
பகுப்பு:நீரிணைகள்
வெண்தொண்டை விசிறிவால் ஈப்பிடிப்பான்

**வெண் தொண்டை விசிறிவால்** (White throated fantail) என்பது ஒரு சிறிய வகைப் பறவையாகும். இது தெற்காசியப் பகுதியில் அமைந்துள்ள நாடுகளான இந்தியா, வங்காளதேசம், இந்தோனேசியா போன்ற நாடுகளில் காணப்படுகிறது. பொதுவாக வெப்பமண்டலப் பகுதியில் காடு, புதர் மற்றும் சாகுபடிப்பகுதிகளிலும் காணப்படுகிறது. இதில் முதிர்ந்த பறவையானது 19 செ.மீ. நீளம் கொண்ட உடம்பை உடையது. இதன் வால் பகுதி இருண்ட விசிறி போல் காணப்படுகிறது. இதன் வால்பகுதியின் கடைசியில் வெள்ளை நிறத்தைக்கொண்டு காணப்படுகிறது. பறவை 12: வாலில் ஒரு விசிறி இந்து தமிழ்  - 02 நவம்பர் 2019

## துணையினங்கள்
பன்னாட்டு பறவையியலாளர்கள் ஒன்றியத் தகவலின்படி 9 அங்கீகரிக்கப்பட்ட துணையினங்கள் உள்ளன. இவை:

* *ரை. அ. அல்பிகோலிசு* (வெயிலோட், 1818)
* *ரை. அ. அட்ராடா* சால்வடோரி, 1879
* *ரை. அ. கேனெசென்ஸ்* (கோல்சு, 1939)
* *ரை. அ. செல்சா* ரிலே, 1929
* *ரை. அ. சைனெராசென்சு* தெலாகேர், 1927
* *ரை. அ. கினாபாலு* சேசன், 1941
* *ரை. அ. ஒரிசா* ரிப்லி, 1955
* *ரை. அ. சரவாசென்சிசு* சேசன், 1941
* *ரை. அ. இசுடான்லி பேக்கர், 1916

==படங்கள்==
<gallery>
File:White-throated fantail scientific name Rhipidura albicollis at Sattal DSCN0829 1.jpg|[[மகாபாரத மலைத்தொடர்]]
File:White-throated fantail, traffic park , chandigarh, Indiia.jpg| [[சத்தீசுகர்]]
File:Rhipidura albicollis -Sattal, Uttarakhand, India-8.jpg|[[உத்தராகண்டம்|உத்தரகாண்ட்]]
</gallery>

==மேற்கோள்கள்==

* *Birds of India'' by Grimmett, Inskipp and Inskipp, 

பகுப்பு:குருவிகள்
பகுப்பு:தமிழ்நாட்டுப் பறவைகள்
பகுப்பு:பறக்கும் விலங்குகள்
பகுப்பு:முதுகெலும்பிகள்
பகுப்பு:ஈ-பிடிப்பான்கள்
தாடேபல்லி, குண்டூர் மாவட்டம்

தாடேபல்லி(தமிழில்: தாடேபள்ளி) இந்தியாவிலுள்ள ஆந்திர மாநிலத்தின் குண்டூர் மாவட்டத்தில் அமைந்துள்ளது. இது குண்டூர் வருவாய் கோட்டத்தினுள் இருக்கும் தாடேபல்லி மண்டலத்தின் தலைநகராக விளங்குகிறது மற்றும் விசயவாடாவின் முதன்மை புறநகராகவும் இருகிறது. இது ஆந்திர மாநில தலைநகர் எல்லைக்குள் ஒரு பகுதியாகும்.

## ஆட்சி முறை
தாடேபல்லே நகராட்சி 2009 ஆம் ஆண்டில் அமைக்கப்பட்டது. இது *இரண்டாம் வகுப்பு நகராட்சியாக* வகைப்படுத்தப்பட்டுள்ளது மற்றும் 23 நகராட்சி உட்பகுதிகளை(வார்டுகள்) கொண்டுள்ளது. இது 25.45 சதுர கி.மீ. பரப்பளவில் பரவியுள்ளது.

## போக்குவரத்து
நகரத்தின் மொத்த சாலை நீளம் 107.41 கி.மீ.. அமராவதி மற்றும் விசயவாடாவிலிருந்து இந்நகரம் வழியாக ஆந்திர மாநில சாலைப்போக்குவரத்து அமைப்பு (ஏ.பி.எஸ்.ஆர்.டி.சி.) பேருந்துகளை இயக்குகிறது. இதன் தொடர்வண்டி நிலையத்திற்கு கிருட்டிணா கால்வாய் என்றுப்பெயரிடப்பட்டுள்ளது. இது குண்டூர் மற்றும் விசயவாடா பிரிவுகளுக்கான சந்திப்பாகும்.

## குறிப்பிடத்தக்க ஆட்கள்

* டாக்டர் ரெட்டியின் ஆய்வகங்களின் நிறுவனர் கள்ளம் அஞ்சி ரெட்டி 
* சாவித்ரி (நடிகை), புகழ்பெற்ற நடிகை

பகுப்பு:ஆந்திரப் பிரதேசம்
இன்போ கிராபிக்ஸ்

**தகவல் வரைகலை** (Infographics) என்பது தகவல், தரவு, புள்ளிவிவரம் போன்றவற்றை இதன் மூலம் காட்சிப்படுத்தி தெரிவிக்கவேண்டியவற்றை விரைவாகவும் தெளிவாகவும் முன்வைக்க முடியும். தகவல் வரைகலை பல  ஆண்டுகளாக பயன்பாட்டில் இருந்தாலும் சமீப காலங்களாக இது அதிகமாக பயன்படுத்தப்படுகிறது. இதற்கு முக்கியக் காரணம் இணையத்தில் கிடைக்கக்கூடிய இலவசக் கருவிகளும், இணையப் பயன்பாடுமே ஆகும்.  

## முக்கிய வகைகள்
தகவல் வரைகலையில் பல வகைகள் இருந்தாலும் கீழே குறிப்பிடப்பட்டுள்ள ஒன்பது வகைகளே பெரும்பாலும் அனைவராலும் பயன்படுத்தப்படுகின்றன.

* புள்ளிவிவர தகவல் வரைகலை,
* தகவல் தகவல் வரைகலை,
* காலவரிசை தகவல் வரைகலை,
* செயல்முறை தகவல் வரைகலை,
* புவியியல் தகவல் வரைகலை,
* ஒப்பீடு தகவல் வரைகலை,
* படிநிலை தகவல் வரைகலை,
* வரிசை தகவல் வரைகலை,
* சுயவிவர அல்லது தற்குறிப்பு தகவல் வரைகலை.

## சான்றுகள்


பகுப்பு:தகவல் அறிவியல்
கிருஷ்ணராஜபுரம் தொடருந்து நிலையம்

**கிருஷ்ணராஜபுரம் தொடருந்து நிலையம்** (*Krishnarajapuram railway station*), பெங்களூர் நகரின் கிருஷ்ணராஜபுரம் பகுதியில் அமைந்துள்ள நிலையமாகும். இது பெங்களூர் நகரத் தொடருந்து நிலையத்தில் இருந்து சுமார் 14 கி.மீ தொலைவில் அமைந்துள்ளது. ஹவுரா, சென்னை சென்ட்ரல் போன்ற இடங்களில் இருந்து வரும் வண்டிகள் இங்கு நின்று செல்கின்றன. இது பெங்களூர் வெளிவட்டச் சாலையும், நான்காம் தேசிய நெடுஞ்சாலையும் இணையும், பழைய மெட்ராஸ் சாலையை ஒட்டி உள்ளது.

இங்கு நான்கு நடைமேடைகள் உள்ளன. இது பெங்களூர் - சென்னை வழித்தடத்தில் முக்கியமான நிலையம் ஆகும்.

## சான்றுகள்

## வெளி இணைப்புகள்

*Satellite Map of Krishnarajapuram Railway Station
*Photos of the Cable bridge over Krishnarajapuram Railway Station 

பகுப்பு:கர்நாடகத் தொடருந்து நிலையங்கள்
மூலக்கூறு புற்றுநோயியல்

**மூலக்கூறு புற்றுநோயியல்** என்பது மருத்துவ வேதியியல் மற்றும் புற்றுநோயியல் இடையே உள்ள ஒரு இடைநிலை மருத்துவ தனிக்கூறாகும், இஃது மூலக்கூறு அளவிலான புற்றுநோய் மற்றும் கட்டிகளின் வேதியியல் ஆய்வைக் குறிக்கிறது.  

## முதன்மைக் கிளைகள்
இவ்வியல் வழிக்கொண்டு புற்றுநோயை வளரத் தூண்டும் மரபணுகளைக் கண்டறிந்துள்ளனர். இவ்வாராய்ச்சி, மரபியல், கணித உயிரியல், கட்டி படந்தீட்டுதல், பல்வகை செயல் மாதிரிகள் போன்ற பல்வேறு தொழிற்நுட்பங்கள் கொண்டு உயிரியில் மற்றும் மருத்துவ புறதோற்றவகையங்களை ஆய்வு மேட்கொள்ளப்படுகிறது.   

## மூலக்கூறு புற்றுசிதைவு சிகிச்சைகள்

### தடுப்பாற்றடக்கு
நோயெதிர்ப்பு மரபணு சிகிச்சை கொண்டு நோயெதிர்ப்பு அணுக்கள் மற்றும் அதன் மரபணுகளை கையாண்டு புற்றுநோயை எதிர்கும் விளைவுகளை உண்டாக்க முடிகிறது.  
பகுப்பு:புற்றுநோயியல்
அப்துல் ரஹீம் (அரசியல்வாதி)

**அப்துல் ரஹீம்**

அப்துல் ரஹீம் (7 ஜூன் 1902 - 14 நவம்பர் 1977) இந்திய தேசிய காங்கிரஸ் கட்சியை சேர்ந்த அரசியல்வாதி ஆவார். 1958 ஏப்ரல் 3 முதல் 1962 ஏப்ரல் 2 வரை மாநிலங்களவையில் உறுப்பினராகப் பணியாற்றினார்.

அவர் அன்றைய சென்னை மாகாணத்தில், காஜி அப்துல் கரீமுக்கு மகனாகப் பிறந்தார். இந்திய தேசிய காங்கிரசில் சேர்ந்த அவர் 1958 முதல் 1962 வரை மாநிலங்களவையில் உறுப்பினராகப் பணியாற்றினார். அப்துல் ரஹீம் ஒரு சிறந்த எழுத்தாளரும் ஆவார், தமிழில் நான்கு புத்தகங்களை எழுதியுள்ளார்.

## குடும்பம்
அப்துல் ரஹீமுக்கு பீபீஜான்  என்ற மனைவியும், ஒரு மகன் மற்றும் இரண்டு மகள்கள் இருந்தனர்.

## மேற்கோள்கள்

* 

பகுப்பு:சென்னை அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
நியூரம்பர்க் சட்டங்கள்

**நியூரம்பர்க் சட்டங்கள்** (*Nuremberg Laws*, இடாய்ச்சு: Nürnberger Gesetze) என்பவை நாட்சி ஜெர்மனியில் இயற்றப்பட்ட யூத எதிப்ப்பு, மற்றும் இனவாதச் சட்டங்கள் ஆகும். நாட்சி கட்சியின் வருடாந்திர நியூரம்பர்க் பேரணியின் போது நடைபெற்ற சிறப்பு சந்திப்பில் 1935 செப்டம்பர் 15 இல் இந்த சட்டங்கள் செருமனிய நாடாளுமன்றத்தில் இயற்றப்பட்டன. செருமானிய இரத்தம் மற்றும் செருமானியப் பெருமையைப் பாதுகாக்கும் சட்டங்களாக இந்த இரண்டு சட்டங்கள் இயற்றப்பட்டன. யூதர்கள் மற்றும் செருமானியர்களுக்கு இடையிலான திருமணங்கள் மற்றும் திருமணத்தை மீறிய உறவுகளை இந்த சட்டம் தடை செய்தது. 45 வயதிற்கு உட்பட்ட செருமானியப் பெண்கள் யூத வீடுகளில் பணி செய்வதை இச்சட்டம் தடை செய்தது. நாட்சியின் குடியுரிமை சட்டத்தின் படி செருமானிய அல்லது செருமானிய இரத்தம் கொண்டவர்கள் மட்டுமே நாட்சி செருமனியின் குடிமக்களாக இருப்பதற்கு தகுதியுடையவர்கள் என அறிவிக்கப்பட்டது. எஞ்சியவர்கள் அரசின் ஒரு பகுதியினர் எனவும், ஆனால் அவர்களுக்கு குடிமக்களுக்கான எந்த உரிமையும் கிடையாது எனவும் பிரிக்கப்பட்டது. ரோமா மக்கள் மற்றும் கருப்பினத்தவர்களையும் இந்த சட்டத்துக்குள் கொண்டுவர 1935 நவம்பர் 26 இல் சட்டங்கள் விரிவாக்கம் செய்யப்பட்டன. இந்த விரிவாக்கமானது யூதர்களைப் போலவே உரோமா மக்களும் இன அடிப்படையிலான நாட்சி செருமனியின் எதிரிகள் என வரையறுக்கப்பட்டனர்.

வெளிநாட்டு உறவுகள் பாதிக்கப்படலாம் என்பதனை கருத்தில் கொண்டு பெர்லினில் நடைபெற்ற 1936 ஒலிம்பிக் போட்டிகள் வரை இந்த சட்டத்தின் கீழ் யார் மீதும் வழக்குகள் பதியப்படவில்லை. 1933 இல் நாட்சி கட்சி ஆட்சியைக் கைப்பற்றிய பிறகு அவர்கள் தங்களது கொள்கைகளை செயல்படுத்த ஆரம்பித்தனர். அவற்றுள் இன அடிப்படையிலான மக்கள் சமூகத்தை உருவாக்குவதும் ஒன்றாகும். 1933 ஏப்ரல் 1 ஆளுநர் மற்றும் பியூரர் (தலைவர்) அடால்ஃப் இட்லர் நாடு முழுவதும் யூத வணிக அமைப்புகள் புறக்கணிக்கப்படும் என்று அறிவித்தார். ஏப்ரல் 7 இல் நிறைவேற்றப்பட்ட, தொழில்முறை ஆட்சிப்பணி சேவையை மீண்டும் நிலை நிறுத்துவதற்கான சட்டமானது, ஆரியர்கள் அல்லாதவர்களை சட்டத்துறை மற்றும் ஆட்சிப்பணி சேவைகளிலிருந்து விலக்கியது. யூத எழுத்தாளர்களால் எழுதப்பட்ட புத்தகங்கள் உட்பட செருமனிக்கு ஒவ்வாத புத்தகங்கள் என கருதப்பட்ட புத்தகங்கள் மே 10 ஆம் தேதி நாடு முழுவதும் நடைபெற்ற புத்தக எரிப்பு நிகழ்வுகளில் அழிக்கப்பட்டன. யூதக் குடிமக்கள் தொல்லைக்கு உட்படுத்தப்பட்டு வன்முறைத் தாக்குதல்களுக்கு உள்ளாயினர். அவர்கள் தீவிரமாக ஒடுக்கப்பட்டனர். அவர்களிடமிருந்த குடியுரிமை மற்றும் அடிப்படை உரிமைகள் பறிக்கப்பட்டன. இறுதியாக செருமானிய சமூகத்தில் இருந்து முற்றிலுமாக அவர்கள் நீக்கப்பட்டனர்.

## மேற்கோள்கள்

## வெளி இணைப்புகள்

*Rise of the Nazis and Beginning of Persecution on the யாட் வசெம் website

பகுப்பு:நாசிசம்
பகுப்பு:செருமன் வரலாறு
ஆவடி தொடர்வண்டி நிலையம்

**ஆவடி தொடருந்து நிலையம்** சென்னை புறநகர் தொடர்வண்டி அமைப்பின் சென்னை மத்திய-அரக்கோணம் பிரிவின் முதன்மை தொடர்வண்டி நிலையமாகும். இது ஆவடி மாநகராட்சி மற்றும் அதன் சுற்றுவட்டார மக்களால் பெரிதும் பயன்படுத்தப்படுகிறது. இது ஆவடியில் திருமலைராஜபுரம் பகுதியில் அமைந்துள்ளது.  

2008-ஆம் ஆண்டு தொடரியக வெளியீட்டில், ஆவடி நிலையத்தை சென்னை மத்திய தொடர்வண்டி நிலைத்திற்கான துணைக்கோள் முனையமாக திட்டமிடப்பட்டுள்ளது.  

## வரலாறு
29 நவம்பர் 1979 அன்று முதல் வழித்தடம், சென்னை மத்திய-திருவள்ளூர் பிரிவு மின்மயமாக்கப்பட்டது. ஆவடியிலுள்ள பன்மின்னலகு (ஈ.எம்.யூ) பெட்டி பட்டறை தடங்களும் 1 பிப்ரவரி 1980 அன்று மின்மயமாக்கப்பட்டது.  இந்நிலையத்தின் மீதமுள்ள வழித்தடங்களும் 2 அக்டோபர் 1986 அன்று, வில்லிவாக்கம்-ஆவடி பிரிவுடன்  மின்மயமாக்கப்பட்டது  

## இடுவமைப்பு
இந்நிலையம் இரண்டு வளைவுத்தடங்கள் உட்பட மொத்தம் 6 வழித்தடங்களைக் கொண்டுள்ளது. நடைமேடைகளுக்கிடையே நடைப்பாலங்கள் உள்ளன.   

2013-ஆம் ஆண்டு நிலவரப்படி, இந்த நிலையம் ஒரு நாளில் ஏறத்தாழ 40,000 பயணிகளைக் கையாளுகிறது.  

ஆவடி வடக்கு மற்றும் மேற்கு வழித்தடத்தின் பன்மின்னலகு(EMU) மற்றும் முதனிலை பன்மின்னலகு (MEMU) சீர் பட்டறையின் முதன்மை மையமாக உள்ளது. மேலும் கேரளாவின் முதனிலை பன்மின்னலகு சேவைகளையும் வழங்குகிறது.   

பகுப்பு:சென்னையில் உள்ள தொடருந்து நிலையங்கள்
பகுப்பு:Coordinates on Wikidata
சித்பரி

thumb| அப்பர் சித்பரியின் இரக்கரைச் சேர்ந்த தௌலதரிலிருந்து ஒரு  பார்வை
thumb| இரக்கரைச் சேர்ந்த தௌலதரிலிருந்து மற்றொரு பார்வை, மேல் சித்பரி
**சித்பரி** (ஆங்கிலம்: Sidhbari ) என்பது இந்தியாவின்  இமாசலப் பிரதேசத்தின், காங்ரா மாவட்டத்தில், தௌலதர் மலைகளின் அடிவாரத்தில் அமைந்துள்ள தர்மசாலா நகரத்தின் புறநகர்ப் பகுதி ஆகும். சிறீ சின்மயானந்தாவின் *[[சமாதி (பதஞ்சலி)|சமாதி]]* (இறுதி ஓய்வு இடம்) இங்கு அமைந்துள்ளது.       

## கண்ணோட்டம்

சித்பரி அதன் பெயரை பாபா சித் என்ற முனிவரிடமிருந்து பெற்றுள்ளது. இங்குள்ள துனி (எரியும் மரத் துண்டு) பல நூற்றாண்டுகளாக எரிந்து வருவதாகவும், ஒருபோதும் ஒரு முறை கூட அணையாமல் எரிந்து வருவதாகவும் என்றும் உள்ளூர்வாசிகள் நம்புகின்றனர். எனவே மரம் எரிவதால் வரும் (விபூதி) சாம்பல் சித் பாபாவின் புனித ஆசீர்வாதங்களைக் கொண்டிருப்பதாகக் கூறப்படுகிறது. 

2000 ஆம் ஆண்டு முதல், சித்பரி கர்மபா இலாமாவின் ( ஓகியன் டிரின்லி டோர்ஜே ) தற்காலிக வசிப்பிடத்தின் தொடர்புடையதாக உள்ளது. இந்த இடம் கியூட்டோ மடாலயம் என்றும் அழைக்கப்படுகிறது. இது புத்த மதத்தின் தந்திர வித்யாவின் கற்பிக்கும் இடமாக நம்பப்படுகிறது. இமாச்சல பிரதேச குளிர்கால சட்டசபையும் இங்கு அமைந்துள்ளது. 

## ஆர்வமுள்ள இடங்கள்
ஒரு சிறிய நகரமான சித்பரியில் பல சுற்றுலாப் பயணிகளை ஈர்க்கும் ஆர்வமுள்ள இடங்கள் பல உள்ளது. அவற்றில் குறிப்பிடதக்கவையாக, இந்த கிராமத்திற்கு மிக அருகில் சின்மயா ஆசிரமம் அல்லது சாந்தீபனி இமயமலை உள்ளது. இந்த ஆசிரமத்தில் சின்மயா மிசனின் நிறுவனர் பூஜ்ய குருதேவ் சுவாமி சின்மயானந்தாவின் சமாதி (ஓய்வு இடம்) உள்ளது. மேலும் இமாச்சல பிரதேசத்தின் தர்மசாலாவிற்கு அருகிலுள்ள சித்பரி கிராமம், கபிலாவின் தியான இடமாக பொதுவாகக் கருதப்படுகிறது. அங்கு வாழ்ந்த முனிவர் அவரது ஆன்மீக சக்திகளால் உள்ளூரில் சித் பாபாவாக கருதப்படுகிறார். எனவே கிராமத்திற்கு சித்பரி என்ற பெயர் வந்துள்ளது. 

கியூட்டோ மடாலயத்தில் உள்ள திபெத்திய புத்த தலைவர் 17 வது கர்மபா இலாமாவின் (ஓகியன் டிரின்லி டோர்ஜே) தற்காலிக வசிப்பிடமும் சித்பரி தான்.  சித்பரி தர்மசாலாவிலிருந்து ஆறு கிலோமீட்டர் தொலைவிலும், 14 வது தலாய் லாமா வசிக்கும் மெக்லியோட் கஞ்சிலிருந்து 15 கிலோமீட்டர் தொலைவிலும் உள்ளது. 

சித்பரியில் உள்ள சுற்றுலாப் பயணிகளை ஈர்க்கும் மற்றொரு அம்சம் *நாம்* கலைக் காட்சிக்கூடமாகும். இது ஐரோப்பிய கலைஞர்களான *எல்ஸ்பெத் புஷ்மேன்* மற்றும் *ஆல்ஃபிரட் டபிள்யூ*. *ஹாலெட்* ஆகியோரின் ஓவியங்களை காட்சிப்படுத்துகிறது. மற்றொரு ஈர்ப்பு தீதி ஒப்பந்தக்காரரின் மண் கட்டடக்கலை படைப்புகள் ஆகும். இதில் செங்கல் மற்றும் மூங்கிலால் செய்யப்பட்ட பல வீடுகள் உள்ளன. 

மாநிலச் சட்டப் பேரவை கூட்டங்களின் குளிர்கால அமர்வு இங்கே சித்பரியில் நடைபெறுகிறது. மேல் சித்பரியில் உள்ள இரக்கர் மற்றும் சோக்னி தா கோட் ஆகியவற்றின் குக்கிராமங்களில் காடி சமூகத்தினர் வசித்துவருகின்றனர். மேலும் பாரம்பரிய மண் வீடுகளில் பார்வையாளர்கள் தங்கும் வசதிகளையும் வழங்குகிறது. மனுனி நல்லா நதி சித்பரி வழியாக பாய்கிறது. ஆற்றங்கரையில் பல்வேறு கோயில்களுடன் இந்த நதி புனித நீரோட்டமாக போற்றப்படுகிறது. கானியாராவில் உள்ள அகஞ்சர் மகாதேவ் கோயில் மிகவும் பிரபலமானது .மற்றும் சித்பரியிலிருந்து 2 கி.மீ தூரத்தில் உள்ள கானியாராவில் அமைந்துள்ளது. நிஷ்டா  என்ற கிராம சுகாதார, கல்வி மற்றும் சுற்றுச்சூழல் மையம் ஒன்ரும் இங்கே உள்ளாது. 

## மேலும் காண்க

* தர்மசாலா 

## குறிப்புகள்

## வெளி இணைப்புகள்
* Chinmaya Mission Delhi  

பகுப்பு:Coordinates on Wikidata
அன்பிரண்டட் டார்க் வெப்

**அன்பிரண்டட் : டார்க் வெப்** (*Unfriended : Dark Web*) என்பது 2018 ஆம் ஆண்டு அமெரிக்காவில் வெளிவந்த திகில் திரைப்படமாகும். இது அறிமுக இயக்குநர் ஸ்டீஃபன் சுஸ்கோ என்பவரால் இயக்கப்பட்டது. கோலின் உட்வெல், ரெபேக்கா ரிட்டனவுஸ், பெட்டி கேப்ரியல், கானர் டெல் ரியோ, ஆண்ட்ரியு லீஸ், ஸ்டெபனி நுகுராஸ், சவிரா விந்யானி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படமானது 2014 ஆம் ஆண்டு வெளிவந்த அன்பற்றவர் (Unfriended) திரைப்படத்தின் தொடர்ச்சியாகும். இதில் கண்டுபிடிக்கப்பட்ட ஒரு மடிக்கணினியில் இருண்ட வலையை அணுக அதனை அதன் உரிமையாளர்கள் எவ்வாறு கண்காணிக்கிறார்கள் என்பதை விளக்குவதாக இத்திரைப்படம் அமைந்துள்ளது.

## மேற்கோள்கள்

பகுப்பு:அறிமுக இயக்குநர் திரைப்படங்கள்
பகுப்பு:அமெரிக்கத் திரைப்படங்கள்
கிறிஸ் மோரிஸ் (துடுப்பாட்டக்காரர்)

*'கிறிஸ் மோரிஸ்* (''	Christopher Henry Morris 30 April 1987 (age 32)))   என்பவர் தென்னாபிரிக்கத் துடுப்பாட்ட அணியின் வேகப்பந்து வீச்சாளர் ஆவார்.

## துடுப்பாட்ட வாழ்க்கை
இவர் தென்னாப்பிரிக்க அணிக்காக 21 டிசம்பர்  2012 இல் இ20ப  போட்டியிலும் 10 ஜூன் 2013  நவம்பர் 2015இல் ஒநாப  போட்டியிலும்  2 ஜனவரி 2016 தேர்வு  போட்டியிலும் அறிமுகமானார்.

## மேற்கோள்கள்
* https://en.wikipedia.org/wiki/Chris_Morris_(cricketer)

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1987 பிறப்புகள்
பகுப்பு:வாழும் மக்கள்
குல்தீப் சிங் செங்கர்

**குல்தீப் சிங் செங்கர்** (Kuldeep Singh Sengar) இவர் 2017 ஆம் ஆண்டு நடந்த சட்ட மன்ற உறுப்பினர் தேர்தலில்  பாரதிய ஜனதா கட்சி சார்பாக உத்தரப் பிரதேச சட்டமன்றத்தில் பங்கர்மா சட்டசபை தொகுதில் போட்டியிட்டு வெற்றிபெற்றார். பின்னர் 17 வயது சிறுமியை  வன்புணர்வு செய்த குற்றத்திற்காகவும், அப்பெண்ணின் தந்தையின் மீது பொய்வழக்கு பதியச்செய்து சிறையில் வைத்து சந்தேக மரணம் அடையச்செய்ததற்காவும், மேலும் காரில் சென்ற பெண்ணின் வழக்கறிஞர் மற்றும் உறவினரை லாரி ஏற்றி மரணம் அடையச்செய்த குட்டத்திற்காகவும் போக்சோ சட்டத்தின் படி சிறையில் அடைக்கப்பட்டார். பின்னர் நடந்த வழக்கில் டெல்லி நீதிமனறம் அளித்த தீர்ப்பில் இவர் ஆயுள்காலம் வரை சிறை தண்டனை அனுபவிக்கவேண்டும் என்று தீர்ப்பு கொடுக்கப்பட்டது.

## மேற்கோள்கள்

பகுப்பு:அரசியல்
மொரிசியசு உச்ச நீதிமன்றம்

** மொரிசியசு உச்ச நீதிமன்றம் ** மொரிசியசு தலைநகர் போர்ட் லூயிஸ் இல் உள்ளது. 

## நீதிமன்றத்தின் அரசியலமைப்பு
இந்த நீதிமன்றம் மொரிசியசு அரசியலமைப்பு சட்டத்தின் படி கட்டமைக்கப்பட்டது. 
    
## நீதிபதிகள்
உச்ச நீதிமன்ற நீதிபதிகள் பிரதமரால் வழிமொழியப்பட்டு மூன்றில் இரு பங்கு செனட் உறுப்பினர்களால் தேர்ந்தெடுக்கப்படிகிறார்கள். தற்போது தலைமை நீதிபதியாக  திரு. *மார்க் பிரான்ஸ் எடி பேலன்சி* பொறுப்பேற்றுள்ளார்.

## மேற்கோள்கள்
* மொரிசியசு உச்சநீதிமன்றம் பற்றி ஆங்கிலத்தில்
* மொரிசியசு அரசியலமைப்புச் சட்டம்
* மொரிசியசு உச்சநீதிமன்றம் வலைத்தளம் 

பகுப்பு:நீதிமன்றங்கள்
பகுப்பு:உச்ச நீதிமன்றங்கள்
பகுப்பு:மொரிசியசு
தும்பா (2019 திரைப்படம்)

**தும்பா** (Thumbaa) இது 2019 ஆம் ஆண்டு வெளிவந்த தமிழ் மொழி திரைப்படம் ஆகும். ஹரீஷ் ராம் இயக்கத்தில் தர்ஷன், மற்றும் கீர்த்தி பாண்டியன் நடிப்பில் முழுக்க முழுக்க மேற்குத் தொடர்ச்சி மலைத்தொடர் பகுதியில் காடுகளிலேயே எடுக்கப்பட்ட சாகச திரைப்படம் ஆகும். இப்படத்திற்காக அனிருத் இசை அமைத்துள்ளார்.

## மேற்கோகள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய சாகச திரைப்படங்கள்
இடது-கை வழமையில்லாச் சுழல்

இடது|frame|இடது-கை வழமையில்லாச் சுழலின் மாதிரி இயங்குபடம்

**இடது கை வழமையில்லாச் சுழல்** (*Left-arm unorthodox spin*) என்பது துடுப்பாட்டத்தில் இடது-கை மணிக்கட்டுச் சுழல் வீச்சு வகைகளில் ஒன்றாகும். இது வீசுகளத்தில் எகிறும்போது இடப்பக்கத்தில் இருந்து வலப்பக்கமாக விலகிச் செல்லும்படி வீசப்படுகிறது. இது வலது-கை எதிர் விலகு வீச்சை ஒத்திருந்தாலும் அதைவிட அதிகமாக விலகிச் செல்லும்.

இந்த வீச்சைப் பயன்படுத்திய பிரபல நபர்களில் எல்லிஸ் அச்சோங், டெனிஸ் காம்ப்டன், பிராட் ஹாக் மற்றும் குல்தீப் யாதவ் ஆகியோர் அடங்குவர்.

## மேற்கோள்கள்

பகுப்பு:பந்துவீச்சு (துடுப்பாட்டம்)
பகுப்பு:துடுப்பாட்ட சொல்லியல்
ஆசிதா (எழுத்தாளர்)

**ஆசிதா** (ஆங்கிலம்: Ashitha ) (மலையாளம்: അഷിത; 5 ஏப்ரல் 1956 - 27 மார்ச் 2019) இவர் ஒரு மலையாள இலக்கியத்தின் இந்திய எழுத்தாளர் ஆவார். சிறுகதைகள், கவிதைகள் மற்றும் மொழிபெயர்ப்புகளுக்கு மிகவும் பிரபலமானவர். மலையாள மொழியில் ஹைக்கூ கவிதைகளை தனது மொழிபெயர்ப்பின் மூலம் பிரபலப்படுத்துவதில் அவர் பங்களித்தார். மேலும் அவரது கதைகள் வாழ்க்கையின் முக்கியமான சித்தரிப்புக்காக அறியப்பட்டன. கதைக்கான கேரள சாகித்ய அகாடமி விருது மற்றும் பத்மராஜன் விருது, லலிதாம்பிகா அந்தர்ஜனம் ஸ்மாரக சாகித்ய விருது மற்றும் எடசேரி விருது உள்ளிட்ட பிற கௌரவங்களையும் அவர் பெற்றுள்ளார். 

## சுயசரிதை
thumb|235x235px|  ஆசிதா படித்த மகாராஜா கல்லூரி.
1956 ஏப்ரல் 5 ஆம் தேதி   தென்னிந்திய மாநிலமான கேரளாவின் திருச்சூர் மாவட்டத்தில்உள்ள பழயனூரில் பாதுகாப்பு கணக்கு அதிகாரியான கே. பி. நாயர் மற்றும் தெக்கேகருபத் தங்கமணி அம்மா ஆகியோருக்கு ஆஷிதா பிறந்தார்.   டெல்லி மற்றும் பம்பாயிலிருந்து பள்ளிப் படிப்பை முடித்த அவர், எர்ணாகுளம் மகாராஜா கல்லூரியில் ஆங்கில இலக்கியத்தில் பட்டப்படிப்பு மற்றும் முதுகலைப் பட்டங்களைப் பெற்றார்.   

ஆசிதா கல்வியாளரான கே.வி.ராமங்குட்டி என்பவரைத் திருமணம் செய்து கொண்டார். இத்தம்பதியருக்கு உமா பிரசீதா என்ற ஒரு மகள் இருந்தார்.   ஆசிதா 2013 ஆம் ஆண்டில் தொடர் புற்றுநோயால் பாதிக்கப்பட்டு மற்றும் திருச்சூரிலுள்ள ஒரு தனியார் மருத்துவமனையில் சிகிச்சையில் இருந்தார். அவர்  2019 மார்ச் 27அன்று தனது 62 ஆவது வயதில் இறந்தார்.    

## ஆளுமை

20 க்கும் மேற்பட்ட புத்தகங்களை எழுதிய ஆசிதா,   தனது சிறுகதைகள் மற்றும் கவிதைகள் மூலம் தனது வாழ்க்கை அனுபவங்களை சித்தரித்ததாக அறியப்படுகிறது.  கமலா சுராயாவுக்குப் பிறகு மலையாளத்தின் மிக முக்கியமான பெண் எழுத்தாளர்களில் ஒருவராகவும், சிறுகதைகளுக்கு மிகவும் பிரபலமானவராகவும் கருதப்பட்டார்.  அவர் அலெக்சாண்டர் புஷ்கின் மற்றும் ஜலால் அத்-தின் முகம்மது ரூமி  ஆகியோரின் பல படைப்புகளையும் ஹைக்கூ கவிதைகளையும் மொழி பெயர்த்துள்ளார்.  அவர் இராமாயணம், பாகவதம், ஜாதகா கதைகள் மற்றும் ஐதீகமாலா போன்றவற்றை தழுவி குழந்தைகளுக்காக எழுதினார்.  அவரது வாழ்க்கை வரலாறு, *அத்து நஜனிருன்னு* (அது நான்தான்) என்பதை சிகாபுதீன் பொய்தும் கதாவு என்பவர் ஒரு நேர்காணல் வடிவத்தில் வெளியிட்டார்.  

## விருதுகள்

பொன்னானி எடசேரி சமாரகா சமிதி என்ற அமைப்பு 1986 ஆம் ஆண்டில் எடசேரி விருதுக்கு ஆசிதாவின் படைப்பான *விஸ்மயா சிக்னங்கல்* என்பதைத் தேர்ந்தெடுத்தது.  1994 ஆம் ஆண்டில் அவர் லலிதாம்பிகா அந்தர்ஜனம் சமாரக சாகித்ய விருதைப் பெற்றுள்ளார்.  அவரது சிறுகதைத் தொகுப்பான *ததகதா* 2000 ஆம் ஆண்டில் பத்மராஜன் விருதைப் பெற்றது.   கேரள சாகித்ய அகாடமி 2015 ஆம் ஆண்டில் கதைக்கான வருடாந்திர விருதுக்கு மற்றொரு சிறுகதைத் தொகுப்பான *ஆசிதாயுடே கதகல்* என்பதைத்  தேர்ந்தெடுத்தது.  அவர் அங்கனம் விருது  மற்றும் தோப்பில் இரவி அறக்கட்டளை விருதையும் பெற்றுள்ளார். 

## சிறுகதைகள்
நிலவிந்தே நாட்டிலே, மழைமேகங்கள், அம்மா என்னோட்டு பர்ன்கா நுனக்கல். ஆசிதயுடே கதகல், ஒரி ஸ்த்திரீயம் பரயதத்து, மா பாலேசு (மலையாளம்), விஸ்மயா சிக்னங்கல் மற்றும் அபூர்ணா விரமங்கா போன்ற சிறுகதைகளை எழுதியுள்ளார்.

## புதினங்கள்
மயிற்பீலி ஸ்பரிசம், ஆசிதாயுடே சிறுகதைகள் ஆகிய புதினங்களை எழுதியுள்ளார்.

## குறிப்புகள்

## மேலும் படிக்க

* 
* 
* 
* 

## வெளி இணைப்புகள்

பகுப்பு:மலையாள எழுத்தாளர்கள்
பகுப்பு:திருச்சூர் மாவட்ட மக்கள்
பகுப்பு:2019 இறப்புகள்
பகுப்பு:1956 பிறப்புகள்
பகுப்பு:கேரளப் பெண் எழுத்தாளர்கள்
ஒரிசவுண்ட்

**ஒரிசவுண்ட்** (**Øresund** அல்லது **Öresund** ( பிரித்தானிய ஆங்கிலம் : /ˌɜːrəˈsʊnd/, அமெரிக்க ஆங்கிலம் : /ˈɜːrəsʌn, -sʊnd, ˈɔːrəsʊnd/    {டேனிய மொழி : Øresund [ˈøːɐsɔnˀ] ,        சுவீடிய மொழி :  Öresund [œrɛˈsɵnːd])  பொதுவாக **the Sound** ஆங்கிலத்தில் அழைக்கப்படும், என்பது டேனிஷ் - ஸ்வீடிஷ் எல்லையை உருவாக்கும் ஒரு நீரிணை ஆகும், இது ஸ்கேனியா (ஸ்வீடன்) இலிருந்து சிசிலாந்தை (டென்மார்க்) பிரிக்கிறது. இந்த நீரிணையின் நீளம்    மற்றும் அகலம்     முதல்    வரை மாறுபடுகிறது. மேலும் இது   டென்மார்க்கில் ஹெல்சிங்கர் மற்றும் ஸ்வீடனின் ஹெல்சிங்போர்க் ஆகியவற்றுக்கு இடையேயான குறுகிய பகுதியியல்  இது 4 கிலோமீட்டர் (2.5 மைல்) அகலம் மட்டுமே கொண்டதாக உள்ளது.

கிரேட் பெல்ட், லிட்டில் பெல்ட் மற்றும் கீல் கால்வாய் ஆகியவற்றுடன் ஒரிசவுண்ட் நீரிணை உள்ளது, இது பால்டிக் கடலை அட்லாண்டிக் பெருங்கடலுடன் கட்டேகாட் நீர்சந்தி, ஸ்காகெராக் மற்றும் வட கடல் வழியாக இணைக்கும் நான்கு நீர்வழிகளில் ஒன்றாகும், இது உலகின் பரபரப்பான நீர்வழிகளில் ஒன்றாகும்.

டேனிஷ் தலைநகர் கோபன்ஹேகனுக்கும் ஸ்வீடிஷ் நகரமான மால்மாவிற்கும் இடையில் உள்ள ஒரிசவுண்ட் பாலம், 20000 சூலை 1, அன்று திறக்கப்பட்டது, இது இரு தேசிய பெருநகரப் பகுதிகளை நான்கு மில்லியனுக்கும் அதிகமான மக்களுடன் இணைக்கிறது. ஒரிசவுண்ட் இன் வடக்கு பகுதியில் உள்ள ஸ்வீடனின் ஹெல்சிங்கர், டென்மார்க் மற்றும் ஹெல்சிங்போர்க் இடையேயான எச் எச் ஃபெர்ரி பாதை, உலகின் மிக பரபரப்பான சர்வதேச படகு போக்குவரத்து பாதைகளில் ஒன்றாகும், இந்த ஒவ்வொரு துறைமுகங்களிலிருந்தும் ஒரு நாளைக்கு 70 க்கும் மேற்பட்ட புறப்பாடுள் உள்ளன.

ஒரிசவுண்ட் என்பது புவியியல் ரீதியாக இளம் நீரிணை ஆகும், இது 8500 – 8000 ஆண்டுகளுக்கு முன்பு கடல் மட்ட உயர்வின் விளைவாக உருவானது. முன்னதாக பால்டிக் படுகையில் இருந்த நீர்நிலையான அன்சைலஸ் ஏரி, கிரேட் பெல்ட்டால் போன்றவை மட்டுமே கடலுடன் இணைக்கப்பட்டிருந்தன. ஒரிசவுண்ட் ஆல் உப்பு நீரின் நுழைவு நவீன பால்டிக் கடலின் துவக்கத்தை உப்பு நீர் கடல் என்று குறித்தது.

## பெயர்
இந்த நீரிணையானது  டேனிய மொழியில் *Øresund  என்றும்  [[சுவீடிய மொழி|சுவீடிய மொழியில்]] ,*Öresund* என்றும் அழைக்கப்படுகிறது.  இந்த பெயரின் முதல் பகுதியாக உள்ள *øre என்பதன் பொருள்* "சரளை / மணல் கடற்கரை", என்றும் இரண்டாவது பகுதியான *sund'', என்பது "ஒலி, நீரிணை" என பொருள் ஆகும்.

## நீரோடைகள், விலங்குகள் மற்றும் உப்புத்தன்மை
ஒரிசவுண்ட் நீரிணையில் மற்ற டேனிய மற்றும் டேனிய-ஜெர்மன் கடற்பாதைகள் போன்று பெருங்கடலுக்குரிய உப்பு நீர் ( இது 30 பி.எஸ்.யு அல்லது ஒரு மில் எடையுடன் உவர்ப்புத் தன்மையைக் கொண்டுள்ளது ) மற்றும் மிகக் குறைவான உப்பு பால்டிக் கடலுக்கு இடையிலான எல்லையில் உள்ளது.

வடக்கில் உள்ள கட்டேகாட் நீர்சந்திக்கு  ஏறக்குறைய கடல் நிலைகளும் பால்டிக் கடலில் உப்புநீரும் இருப்பதால், ஒரிசவுண்ட்டின் நீர்ப் பகுதியானது அசாதாரணமானதாகவும் மற்றும் மாறுபடும் தன்மை கொண்டதாக உள்ளது. இங்குள்ள கடல் நீரோட்டங்கள் மிகவும் சிக்கலானவையாக உள்ளன. இதில் உள்ள மேற்பரப்பு நீரோட்டங்கள் பெரும்பாலும் வடக்கு நோக்கி (பால்டிக் கடலில் இருந்து) உள்ளது, இதனால் மேற்பரப்பானது குறைந்த உப்புத்தன்மையை தருகிறது. இருப்பினும் நீரோட்டங்கள் ஒரு நாளிலிருந்து மற்றொரு நாளில் மாறக்கூடியதாக இருக்கும்.

## குறிப்புகள்

பகுப்பு:Coordinates on Wikidata
பகுப்பு:நீரிணைகள்
சிப்காட் தகவல் தொழில்நுட்ப பூங்கா

**தமிழ்நாடு அரசு தொழில் முன்னேற்றக் கழகம் - தகவல் தொழில்நுட்ப பூங்கா** செங்கற்பட்டு மாவட்டத்தில்,  சென்னைப் புறநகர் பகுதியான சிறுசேரியில் அமைந்துள்ளது. இது 581.2 ஏக்கர் பரப்பளவில் அமைக்கப்பட்டுள்ளது.    

## இடங்கள்

### நிறுவனங்கள்

* டாடா ஆலோசனை சேவைகள்(டி.சி.எஸ்.) 

டி.சி.எஸ். நிறுவனம் 70 ஏக்கர் நிலத்தை 13 கோடி ரூபாய் மதிப்பில் இப்பூங்காவில் கையகப்படுத்தியுள்ளது. இருநூறு கோடி ரூபாய் செலவீட்டில் 30,000 பணியாளர்களுக்கான இருப்பிடம், உருகுவே நாட்டின் கட்டிட வடிவமைப்பாளர் கர்லொ ஒத் அவர்களால் வடிவமைக்கப்பட்டது. இஃது, அந்நாள் உருகுவே நாட்டின் துணைக் குடியரசு தலைவர் தானிலோ அஸ்டோரி அவர்கள் 23 பிப்ரவரி 2011 அன்று திறந்து வைத்தார். இதுவே ஆசியாவின் பெரிய த.தொ. அலுவலகமாகும்.  
மையம்|thumb|750x750px|<blockquote> சிறுசேரி த.தொ, பூங்காவில் உள்ள டி.சி.எஸ். வளாகம் </blockquote>
 இதில் 2000 மகிழுந்துகளைக் கொள்ளுமளவு நிறுத்துமிடம் உள்ளது. தனிச்சிறப்பு கோபுரம் ஒன்று 132 மீட்டர் உயரமும் மற்றும் 28 தரைத்தளங்களும் கொண்டு அமைக்கப்பட்டுள்ளது. 
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (October 2015)">மேற்கோள் தேவை</span>]]* &#x5D;

பகுப்பு:சென்னையின் மென்பொருள் தொழில்நுட்ப பூங்காக்கள்
ஒலீயம்

thumb| காற்றில் புகையும் ஒலீயம்
**ஒலீயம்** அல்லது **புகையும்** **கந்தக அமிலம்** (Oleum or Fuming Sulfuric Acid) என்பது வெவ்வேறு இயைபுகளில் கந்தக டிரையாக்ஸைடு மற்றும் கந்தக அமிலம் கலந்த கரைசல்களைக் குறிக்கும். சில நேரங்களில் மிகவும் குறிப்பாக, அல்லது டை சல்பூரிக் அமிலம் (பைரோசல்பூரிக் அமிலம் என்றும் அழைக்கப்பட்டது). ஓலியம் என்ற சிஏசு எண் 8014-95-7 மூலம் அடையாளம் காணப்படுகிறது. 

ஒலீயத்தை *y*SO3.H2O  என்ற வாய்ப்பாட்டால் குறிக்கலாம். *y* என்பது கந்தக டிரையாக்சைடின்  உள்ளடக்கத்தின் மொத்த மோலார் நிறையாகும். வெவ்வேறு ஒலீயங்களை சேர்க்க, *y இன்* மதிப்பு மாறுபடும். H2SO4.*x*SO3  என்ற வாய்ப்பாட்டாலும் இதைக் குறிக்க முடியும். இங்க *x* இப்போது தனித்த கந்தக டிரையாக்சைடின் மோலார் உள்ளடக்கம் என வரையறுக்கப்படுகிறது. ஒலீயம் பொதுவாக நிறையினடிப்படையில் தனித்த SO3 உள்ளடக்கத்தின் படி மதிப்பிடப்படுகிறது. இது கந்தக அமிலத்தின் வலிமையின் சதவீதமாகவும் வெளிப்படுத்தப்படலாம்; ஒலீயம் செறிவுகளுக்கு, அது 100% க்கும் அதிகமாக இருக்கும்.  

## உற்பத்தி
தொடுகைச் செயல்முறையின் மூலம் ஒலீயம் உற்பத்தி செய்யப்படுகிறது, அங்கு கந்தகமானது, கந்தக டிரையாக்சைடாக ஆக்சிஜனேற்றம் செய்யப்படுகிறது, பின்னர் இது செறிவூட்டப்பட்ட சல்பூரிக் அமிலத்தில் கரைக்கப்படுகிறது. சல்பூரிக் அமிலம் ஒலீயத்தின் ஒரு பகுதியை நீர்த்துப்போகச் செய்வதன் மூலம் மீண்டும் உருவாக்கப்படுகிறது. 

ஈயத்தின் அரிப்பு மற்றும் NO2 வாயுவை உறிஞ்சும் தன்மை ஆகியவற்றின் காரணமாக கந்தக டிரையாக்சைடு அல்லது செறிவூட்டப்பட்ட கந்தக அமிலத்தை நேரடியாக உற்பத்தி செய்ய முடியாததால் கந்தக அமில உற்பத்திக்கான ஈய அறை செயல்முறை பகுதியளவு கைவிடப்பட்டது. தொடர்பு செயல்முறையால் இந்த செயல்முறை வழக்கற்றுப் போகும் வரை, மறைமுகமான முறைகள் மூலம் ஒலீயம் பெறப்பட வேண்டியிருந்தது. வரலாற்று ரீதியாக, ஒலீயத்தின் மிகப்பெரும் உற்பத்தியானது  நார்தெளசெனில் உள்ள இரும்பு சல்பேட்டுகளின் வாலைவடித்தலிருந்து தயாரிக்கப்பட்டதேயாகும். இதனால் தான்  நார்தெளன் சல்பூரிக் அமிலம் என்ற வரலாற்றுப் பெயர் ஏற்பட்டது. 

## பயன்பாடுகள்

### கந்தக அமில உற்பத்தி
நீரேற்றத்தின் உயர்  வெப்ப அடக்கத்தின் காரணமாக கந்தக அமிலத்தை தயாரிப்பதில் ஒலீயம் ஒரு முக்கியமான இடைநிலைப்பொருள் ஆகும். SO 3 நீரில் சேர்க்கப்படும்போது, கரைவதை விட, கையாள்வதற்குக் கடினமான கந்தக அமிலத்தின் நுண்ணிய புகைப்படலத்தை உருவாக்குகிறது. இருப்பினும், செறிவூட்டப்பட்ட கந்தக அமிலத்தில் சேர்க்கப்பட்ட SO3 உடனடியாகக் கரைந்து, ஒலீயத்தை உருவாக்கி, பின்னர் தண்ணீரில் நீர்க்கப்பட்டு கூடுதல் செறிவூட்டப்பட்ட சல்பூரிக் அமிலத்தை உருவாக்குகிறது. 

### கரிம வேதியியல் ஆய்வு
ஒலீயம் ஒரு கடுமையான வினைக்காரணியாகும். மேலும் இது மிகவும் அதிக அரிக்கும் தன்மை கொண்டதுமாகும். ஒலீயத்தின் மிக முக்கியமான பயன்பாடுகளில் ஒன்று நைட்ரோபென்சீனின் இரண்டாம் நிலை நைட்ரோ ஏற்றமாகும். முதல் நைட்ரோ ஏற்றமானது கந்தக அமிலம் மற்றும் நைட்ரிக் அமிலம் ஆகியவற்றால் நிகழக்கூடும், ஆனால், இது வளையத்தை எதிர்மின்னி கவர் பதிலீட்டு வினைகளிலிருந்து பின்னோக்கச் செய்கிறது. இன்னும் வலிமையான வினைக்காரணியான ஒலீயம் அரோமேடிக் வளையத்தில் மற்றுமொரு நைட்ரோ தொகுதியை சேர்ப்பதற்கு தேவைப்படுகிறது.

## வினைகள்
அடர் கந்தக அமிலம் போல, ஒலீயமும் ஒரு வலிமையான நீர்நீக்கக் காரணி ஆகும். இது எந்த ஒரு சர்க்கரை அல்லது தூளாக்கப்பட்ட குளுக்கோசின் மீதும் ஊற்றும் போது ஒரு வெப்ப உமிழ் வினையை நிகழ்த்தி சர்க்கரையில் உள்ள நீரை முற்றிலுமாக உறிஞ்சிக்கொண்டு வெற்று கரியை விட்டுச் செல்கிறது.

## மேற்கோள்கள்
பகுப்பு:காடிகள்
பகுப்பு:கந்தக ஆக்சோ அமிலங்கள்
பகுப்பு:சல்பேட்டுகள்